לענין תביעת הוצאות על סך 15000 ₪ שהוגשו מטעם בא כוח המשיב, לאחר שתוגש קבלה מתאימה מטעם בא כוח המשיב יתן בית הדין את החלטתו בנידון.
הזכות שאותה הזכרנו לעיל להתנגד לסגירת התיק נועדה לאפשר לנתבע להוכיח את צדקתו. אולם כאשר התובע - המשיב הצהיר בפנינו שאין אמת בתביעתו ובכל השמצותיו ויסודן בטעות שוב אין מה לדון בתיק זה.
אם הנתבעת-המערערת רוצה לתבוע תביעת נזיקין על לשון הרע וכיו"ב אין זה שייך לתיק של הגרושין ובזכותה להגיש תביעה מיוחדת לפיצויים או לכלול את תביעת הפיצויים בתביעת גרושין ולהסתייע גם מהחומר שבתביעת הגרושין של הבעל בפני ביה"ד האזורי והחומר בנוסף בדיונים בפנינו.
לאור הנ"ל, אני מצטרף למסקנתו של ידידי הגר"א שרמן לדחות את הערעור.
אין צו להוצאות, אם כי אנו סבורים שב"כ המערערת יכול היה לדעת שלא היה מקום לערעור והערעור הוא גם הטרחת מרשתו לשוא.